**รุสลัน โปรวอดนิค็อฟ** (อังกฤษ: Ruslan Provodnikov; รัสเซีย: Руслан Проводников) นักมวยสากลอาชีพชาวรัสเซีย เป็นอดีตแชมป์โลกขององค์กรมวยโลก (WBO) ในรุ่นจูเนียร์เวลเตอร์เวท (140 ปอนด์)

ประวัติ
-------

โปรวอดนิค็อฟ มีเชื้อสายชาวแมนชิ  เกิดเมื่อวันที่ 20 มกราคม ค.ศ. 1984 ที่หมู่บ้านเบอร์โยโซโว หมู่บ้านเล็ก ๆ ใกล้ไซบีเรีย 
โปรวอดนิค็อฟเคยผ่านการชกมวยสากลสมัครเล่นมาอย่างโชกโชนหลายครั้ง ก่อนจะหันมาชกมวยสากลอาชีพเมื่อปี ค.ศ. 2006 ที่รัสเซีย

โปรวอดนิค็อฟ เคยเป็นคู่ซ้อมของแมนนี่ ปาเกียว แชมป์โลกระดับซูเปอร์สตาร์ 8 รุ่นชาวฟิลิปปินส์ รวมถึงเคยได้รับการฝึกจากเฟร็ดดี้ โรช เทรนเนอร์ของปาเกียวด้วย โปรวอดนิค็อฟสามารถแจ้งเกิดมีชื่อเสียงระดับโลกได้ เมื่อเป็นผู้ท้าชิงแชมป์โลกของ WBO ในรุ่นเวลเตอร์เวท (140 ปอนด์) ของ ทิโมธี แบรดลีย์ แชมป์โลกผิวสีชาวอเมริกัน ที่เคยเอาชนะคะแนนปาเกีัยวมาได้ ในไฟต์นี้โปรวอดนิค็อฟสามารถชกให้แบรดลีย์ลงไปกองกับพื้นเวทีได้ในยกแรก แต่ทว่ากรรมการกลับไม่มีการนับ และในยกที่ 2 ก็ไล่ถลุงแบรดลีย์จนย่ำแย่ แต่ทว่าในช่วงกลาง ๆ ยก แบรดลีย์หันมาใช้จังหวะการชกวงนอก ก่อนที่ยกสุดท้ายโปรวอดนิค็อฟจะชกให้แบรดลีย์ลงไปให้กรรมการนับ 8 แต่สามารถลุกขึ้นมาประคองเอาตัวรอดไปได้ ซึ่งผลตัดสินแบรดลีย์ชนะคะแนนไปแบบเอกฉันท์ 114-113, 114-113, 115-112 เมื่อวันที่ 16 มีนาคม ค.ศ. 2013

ต่อมาในวันที่ 19 ตุลาคม ปีเดียวกัน โปรวอดนิค็อฟจะลดรุ่นลงมาชกในรุ่นซูเปอร์​ไลท์เวท และได้โอกาสชิงแชมป์โลกครั้งที่ 2 กับ ไมค์ อัลวาราโด แชมป์โลกชาวอเมริกัน ทั้งคู่แลกหมัดกันอย่างดุเดือดตลอด ก่อนที่ยกที่ 8 โปรวอดนิค็อฟสามารถชกให้อัลวาราโดลงไปให้กรรมการนับ 8 ถึง 2 ครั้ง และในปลายยกที่ 10 ก็ชกให้อัลวาราโดลงไปนับ 8 อีกครั้ง ก่อนที่ช่วงปลายยกจะไล่ชกอัลวาราโดอีก จนตาข้างขวาบวมปูดแทบปิดสนิท แต่โปรวอดนิค็อฟเองก็มีแผลปริที่เปลือกตาขวาเช่นกัน ระหว่างพักยกนี้ กรรมการได้เข้าไปดูอาการของอัลวาราโดที่มุม และตัดสินใจให้เป็นฝ่ายแพ้ไปในที่สุด ต่อมาในวันที่ 14 มิถุนายน ค.ศ. 2014 โปรวอดนิค็อฟ ก็เป็นฝ่ายแพ้คะแนน 12 ยก เสียตำแหน่งแชมป์โลกให้กับ คริส อัลกีริ นักมวยชาวอเมริกันที่ไม่เคยแพ้หรือเสมอแก่ใคร ในการชกที่บรุกลิน นครนิวยอร์ก 

รุสลัน โปรวอดนิค็อฟ จัดเป็นนักมวยที่มีน้ำหนักหมัดหนัก มีสไตล์การชกแบบเดินหน้าลุยเข้าชก โดยไม่มีการเต้นฟุตเวิร์ก

เกียรติประวัติ
--------------

* แชมป์ WBO Intercontinental (แชมป์เงา WBO) รุ่นจูเนียร์เวลเตอร์เวท
	+ ชิง, 28 พฤศจิกายน​ 2009 ชนะน็อก บิกตอร์ อูโก กัสโตร (ธงของประเทศอาร์เจนตินา อาร์เจนตินา) ยก 2 ที่ เอ็มทีแอลอารีนา ซามารา แคว้นซามารา เขตสหพันธ์วอลกา​ ประเทศรัสเซีย
* แชมป์ WBC - NBCO ร​ุ่นซูเปอร์ไลท์เวท
	+ ชิง, 5 ธันวาคม 2011 ชนะคะแนน ดิมาร์คัส คอร์ลีย์ ( สหรัฐ) ที่ อูราโลกา เยคาเตรินบุร์ก แคว้นสเวียร์ดลอฟสค์ เขตสหพันธ์ยูรัล ประเทศรัสเซีย
* แชมป์ WBO Intercontinental (แชมป์เงา WBO) รุ่นจูเนียร์เวลเตอร์เวท (สมัยที่ 2)
	+ ชิง, 27 กรกฎาคม​ 2012 ชนะทีเคโอ เดวิด ทอร์เรส ( สหรัฐ) ยก 6 ที่ นอร์ทเทิร์นเควสต์รีสอร์ทคาสิโน​ แอร์เวย์ไฮ รัฐวอชิงตัน สหรัฐ
	+ ป้องกันครั้งที่ 1, 29 มิถุนายน​ 2012 ชนะน็อก โฆเซ เรย์โนโซ (ธงของประเทศเม็กซิโก เม็กซิโก) ยก 2 ที่ ร้านขายวัสดุก่อสร้างโอเมกา โคโรนา รัฐแคลิฟอร์เนีย สหรัฐ ​
* แชมป์โลก WBO รุ่นจูเนียร์เวลเตอร์เวท
	+ ชิง, 19 ตุลาคม​ 2013 ชนะอาร์ทีดี ไมก์ อัลวาราโด ( สหรัฐ) ยก 10 ที่ เฟิรส์แบงก์เซนเตอร์ รัฐโคโลราโด สหรัฐ
	+ เสียแชมป์, 14 มิถุนายน​ 2014 แพ้คะแนน คริส อัลเจียรี ( สหรัฐ) ที่ บาร์เคลย์ส์เซนเตอร์ นครนิวยอร์ก รัฐนิวยอร์ก สหรัฐ
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ IBF North American รุ่นจูเนียร์เวลเตอร์เวท, 7 มกราคม 2011 แพ้คะแนน เมาริซิโอ เฮอร์เรรา ( สหรัฐ) ที่ ค็อกซ์พาวิลเลียน ลาสเวกัส รัฐเนวาดา สหรัฐ​
	+ ชิงแชมป์โลก WBO รุ่นเวลเตอร์เวท, 16 มีนาคม 2013 แพ้คะแนน​ ทิโมธี แบรดลีย์​ ( สหรัฐ) ที่ ดิกนีตีเฮลท์สปอร์ตปาร์ก คาร์สัน รัฐแคลิฟอร์เนีย สหรัฐ

อ้างอิง
-------

1. ↑  "Ruslan Provodnikov on His Origin, His Career, Tim Bradley - Boxing News". Boxingscene.com. 2013-03-16. สืบค้นเมื่อ 2013-08-19.
2. ↑
3. ↑

แหล่งข้อมูลอื่น
---------------

* สถิติการชก (อังกฤษ)